II.1.2.Amsawal aniri: Ɛla ḥesab n G.Genette , amsawal aniri d amsawal i yellan berra n teḥkayt.23Ma neruḥ ɣer Salḥi.M.A ad d-naf yefka-as tabadut-a:”D amsawal i d-iḥekkun taḥkayt ideg ur yelli ara d awadem .Ṣṣenf-agi n umsawal iẓer akk ayen yellan di teḥkayt ;ayen yessen d wayen yeẓra yugar ayen ssnen d wayen ẓran yiwudam ittekkin di taḥkayt i d-iḥekku[…..]Mi ara yili ṣṣenfagi n umsawal, yettili aṭas usexdem n wudem wis tlata n wasuf , amatar udmawan ʺyʺneɣʺtʺdeg yimgayen (neɣ udem wis kraḍ n useget, amatar udmawan ʺnʺdʺntʺ)akken diɣen i iṭṭuqquten yimeqimen ilelliyen :netta, nettat, nutni, nutenti.”24 Swakka ad d-nefhem belli amsawal aniri, d amsawal i yellan berra n teḥkayt, yettales-d taḥkayt anda ur yelli ara d awadem maca iẓer akk ayen yellan di teḥkayt-nni, yezmer ad iẓer ayen ur ẓrin ara yiwudam nniḍen.